6. marts 2018

**Bestyrelsesmøde i Nappedam Vinterbadere den 28. februar 2018.**

**Til stede:** Hans Neergaard Münter (HM), Anders Bonde (AB), Sofie Vistoft (SV), Line Møller Andersen (LMA) og Lasse Hornbek Nielsen (LHN).

**Referent:** Lasse Hornbek Nielsen

**Referat**

1. **Velkomst ved HM**
2. **Godkendelse af referat fra seneste bestyrelsesmøde**

Referatet fra seneste bestyrelsesmøde blev godkendt.

1. **Status vedrørende samarbejdet med Bådelauget**
   1. 13. februar havde SV og HM et møde med formanden for Nappedam Bådelaug Peter Storm og Henning Buddig, hvor et udkast til en samarbejdsaftale og en betalingsplan blev drøftet. Aftalen lægger op til at:
      1. Vi kan få adgang til nogle af de samme faciliteter som kajakklubben.
      2. Vi får så lang et opsigelsesvarsel som muligt – Vi har lagt op til 1,5 år.
      3. Vores betaling til Bådelauget opdeles i en standpladsleje og et kontingent pr. medlem, så Bådelaugets forventning om en indtægt på mellem 20 – 25.000 kr. nås.
   2. 12. marts forelægger HM de to udkast for Bådelaugets bestyrelse.
   3. Betalingsaftalen skal genforhandles i 2022.
2. **Status vedrørende øvrigt samarbejde**

Siden seneste bestyrelsesmøde har HM haft møde med Rønde Højskole, en potentiel sponsor af materiel til saunavognen samt været i dialog med kommunen:

* 1. HM har drøftet Rønde Højskoles indkøbte skurvogn med Søren Iversen fra Højskolen.
     1. Højskolen har ikke længere den type elever, som projekt: byg skurvogn, var tænkt som, så vi skal selv forestå opbygningen, som vil kunne foregå på Højskolen, hvis vi køber denne skurvogn for 14.000 kr.
     2. Skurvognen er relativt lille (4,5 x 2,5 kvm), hvilket giver mulighed for at bygge en lille sauna med plads til 8 – 10 personer.
     3. Ombygning af skurvognen vil være den billige løsning sammenlignet med at opbygning på en campingvognbund.
  2. HM har fra Entreprenør Søren Gerstrøm i Ryomgård fået tilsagn om at overtage understellet fra en stor campingvogn eller skurvogn (6 - 7 x 2,5 kvm).
     1. Vi vil kunne bygge både en stor (14 – 16 personer) og en lille sauna (4 – 6 personer) i samme vogn.
     2. Campingvognen vil kunne indregistreres, og derfor flyttes over længere strækninger end en skurvogn.
     3. Denne løsning vil naturligvis være dyrere end den mindre skurvogn.
  3. HM har taget kontakt til Syddjurs Kommune for at afklare eventuelle myndighedsforhold, der kan gavne eller begrænse vores etablering af foreningen og vores saunavogn.

Herudover drøftede bestyrelsen følgende samarbejdsrelationer:

1. Vi bør kontakte div. byggemarkeder og høre om de kan sponsorere byggematerialer eller lignende til saunavognen og dens standplads. Til gengæld vil sponsorer få deres navn på vores saunavogn.
2. Fonden Tved Sparekassen, som støtter projekter i lokalområdet, har ansøgningsfrist 1. marts 2018. HM udarbejder og fremsender fondsansøgning.
3. Fonden Sparekassen Midtdjurs, som støtter projekter i Syddjurs, har ansøgningsfrist 1. april. HM udarbejder og fremsender fondsansøgning.
4. AB har mødtes med formanden for Jomsborg (Torben). De har endnu ikke drøftet vores låneansøgning, hvilket forventes at ske primo marts. AB vil drøfte Jomsborgs erfaringer og relationer med myndigheder samt forhold omkring medlemsdatabase m.v.
5. HM vil aftale et møde med formanden for Knebel Vinterbadere for at drøfte deres erfaringer og relationer med myndigheder samt forhold omkring medlemsdatabase m.v.
6. **Økonomi og budget**

SV redegjorde for status vedrørende etablering af det økonomiske fundament for foreningen:

* 1. Vi har fået CVR nr. og NEM-id medarbejdersignatur.
  2. Vi er i gang med formalia omkring at få oprettet konto i Rønde Sparekasse. HM og AB har indvilliget i at kautionere for foreningens kassekredit på 5.000 kr.
  3. Budget for 2018
     1. Indtægter:
        1. Medlemskontingent (baseret på 75 medlemmer i 2018): 30.000,-
        2. Lån fra Jomsborg: 50.000,-
        3. Samlet: 80.000,-
     2. Udgifter:
        1. Elforbrug (estimeret ud fra lignende foreninger): 10.000,-
        2. Opbygning af saunavogn (store model): 56.200,-
        3. Økonomi- og bogføringsprogram: 3.180,-
        4. Leje af standplads: 1.000,-
        5. Kontingent: 9.375,-
        6. Div.: 10.000,-
        7. Samlet: 89.755,-
     3. 2018 bliver økonomisk trængt, men fra 2019 og frem ser det godt ud.
  4. Budget for 2019 med 150 medlemmer
     1. Indtægt fra medlemskab: 60.000,-
     2. Udgifter 34.180,-
  5. Budgettet for 2018 og 2019 vil være dynamisk en periode endnu, og falder først på plads, når vi kender resultatet af vores låneansøgning til Jomsborg, vores fondsansøgninger, vilkårene for vores samarbejdet med Bådelauget samt løsningen på, hvilken saunavogn, vi vælger. Vi bør finde en basislinje for vores økonomi, en nedre grænse for, hvad der må stå på kontoen.
  6. Saunavognen skal forsikres, hvilket skal indarbejdes i budgettet.
  7. Vi begynder ikke at bruge penge, før vi har indtægter i form af lånet fra Jomsborg eller fondsmidler.

1. **Godkendelse af handleplanen**

På grund af andre prioriterede opgaver foreligger handleplanen endnu kun fragmenteret. LHN forelægger endeligt udkast på næste bestyrelsesmøde.

1. **Status kommunikationsstrategi**

Blev ikke drøftet, idet KSC var forhindret i at deltage i mødet.

1. **Udarbejdelse af tilmeldingsblanket**

Med afsæt i Jomsborgs og Knebel Vinterbaderes erfaringer, udarbejder vi en tilmeldingsblanket når bankkontoen i Rønde Sparekasse er oprettet.

1. **Nedsættelse af udvalg (sauna, aktivitets, infrastruktur, sikkerheds, …)**

For at give medlemmerne et ejerskab over foreningen samt for at aflaste bestyrelsen, skal der nedsættes et antal udvalg, som skal forestå de praktiske aktiviteter omkring etableringen af foreningen. For de udvalg, der skal bruge økonomiske midler, skal bestyrelsen sammen med udvalgets ledelse udarbejde et udvalgsbudget.  
Bestyrelsen ser indledningsvis følgende fire udvalg nødvendige for at komme i gang:

1. Saunaudvalg:

Saunavognen skal designes, byggeriet planlægges, materialer anskaffes, og så skal der bygges.   
Bestyrelsen håber at Ronni Ulbæk vil stå for dette udvalg. HM kontakter og spørger.

1. Standpladsudvalg:  
   Dette skal sikre strøm til vognen, fliser, stige, læhegn, fundament til der hvor vognen skal stå.
2. Aktivitetsudvalg:  
   Dette udvalg skal forestå foreningens aktiviteter. Indtil videre varetager bestyrelsen dette.
3. Sikkerhedsudvalg:

Dette udvalg skal arbejde med, hvad vi skal være opmærksomme på, hvad skal være til stede, hvad skal skaffes.

Bestyrelsen henviser til foreningens hjemmeside, hvor de nævnte udvalg er beskrevet mere detaljeret.

1. **Udarbejdelse af ”Ide-kasse” på hjemmesiden KSC**

For at nyttiggøre alle de gode ideen og inspirerende forslag, medlemmerne sidder inde med, vil vi opretter en idekasse på hjemmesiden. Hertil kan medlemmerne sende forslag og ideer, som bestyrelsen herefter drøfter på førstkommende bestyrelsesmøde.

1. **Eventuelt**

Bestyrelsen/aktivitetsudvalget vil skulle udarbejde en samværdsnorm for foreningen.

Dato til næste møde: 4. april 19.30 hos LHN på land.skab.